Okresná prokuratúra Bratislava II 
Kvetná 13, 820 05 Bratislava 25 	

Sp. zn. : 4 Pv 64/14/1102	Bratislava II, 3.3.2014
EEČ : 2-9-187-2014

U Z N E S E N I E

Trestná vec:	obvinený XXXXX 
Prečin:	Neoprávnený zásah do práva k domu, bytu alebo k nebytovému priestoru podľa § 218 odsek 1 Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Bratislava II
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
obvinený XXXXX dňa 17.11.2013 v čase okolo 10.30 hod v Bratislave na Záhradníckej ulici č. 50 na treťom poschodí neoprávnene obsadil a užíval byt č.17, ktorého majiteľom je poškodený XXXXX,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením poverený príslušník  Okresného riaditeľstva Policajného zboru  XXXXX II , Odbor poriadkovej polície, obvodné oddelenie PZ Ružinov - západ pod spisovou značkou XXXXX zo dňa 14.1.2014  bolo podľa § 199 ods. 1 Trestného poriadku začaté trestného stíhanie a súčasne   podľa § 206 ods. 1 Trestného poriadku vznesené obvinenie XXXXX pre  prečin  Neoprávnený zásah do práva k domu , bytu alebo nebytového priestoru podľa § 218 ods.1 Trestného zákona na tom skutkovom základe ako je to uvedené vo výrokovej časti predmetného uznesenia.
Dňa 10.02.2014 zomrel XXXXX , nar. XXXXX, trv. bytom XXXXX, XXXXX, čo potvrdzuje úmrtný list vystavený dňa 14.2.2014 Matričným úradom  Mestská časť XXXXX - Ružinov , zväzok 43, ročník 2014, strana 135, por.č. 142.

Podľa § 215 ods. 1 písm. d Trestného poriadku s poukazom na neprípustnosť trestného stíhania  podľa § 9 ods.1 písm.d Trestného poriadku  prokurátor zastaví trestné stíhanie, proti tomu, kto zomrel. 

Vzhľadom na horeuvedený dôvod,  trestné stíhanie muselo byť zastavené, je odôvodnený postup podľa § 215 ods. 1 písm. d Trestného poriadku.

 Vzhľadom na uvedené som rozhodol tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Oskár Čapla
prokurátor